**סיכום תעסוקה**

1. **תמורות בחקלאות**: **ירידה** בכמות העובדים בענף הזה. ככל שפחות אנשים עובדים בחקלאות, כך המדינה יותר מפותחת כי החקלאות מבוססת על טכנולוגיה (המכונות החליפו את האיכר) ויש חקלאות אינטנסיבית (השקעה גדולה ליחידת שטח) והתפוקה גבוהה... במדינות לא מפותחות יש הרבה חקלאים ויש חקלאות מסורתית שמבוססת על עבודת כפיים והחקלאות אקסטנסיבית (השקעה קטנה ביחידת שטח) והתפוקה נמוכה (% העובדים בחקלאות גדול מ-% תרומת החקלאות לתמ"ג).
2. **תעשייה קלה וכבדה**: במאה 19 הייתה מהפכה תעשייתית ועיור (מעבר מכפר לעיר) במערב, אך כיום התעשייה הקלה המסורתית (טקסטיל ותעשיית מזון) וגם התעשייה הכבדה עוברים למדינות הלא מפותחות (או לאזורי פריפריה עניים) כי יש שם כוח עבודה זול ולא משכיל ולשלטון לא אכפת שהמפעלים מזהמים. ההנהלות ומרכזי מו"פ (מחקר ופיתוח) של התעשייה הכבדה נמצאים במדינות מפותחות. עוד גורמי מיקום של תעשייה קלה וכבדה: קירבה למים (תחבורה ומים לקירור מכונות), קירבה לצמתי תחבורה ראשיים, מישור, רצוי רחוק מעיר כדי שלא לזהם את האוויר, קרוב לשוק צרכנים, קרוב לחומרי גלם.
3. **תעשיית היי-טק**: מיקום של היי-טק: במע"ר (מרכז עסקים ראשי) באזור הגלעין (המרכז) או בפארק\אשכול תעשייתי (ריכוז של הרבה חברות היי-טק), ליד מכוני מו"פ ומוסדות אקדמאיים, קרוב לשדה-תעופה (כי אנשי היי-טק פועלים בכלכלה הגלובלית\העולמית ולכן הם טסים המון). לעיתים המפעל מוקם במקום מסוים כי הממשל נתן למפעל בתמורה הטבת מס (כמו חברת "אינטל" שהקימה מפעל בקרית-גת)
4. **שירותים**: **במדינה מפותחת הרוב עובדים בענף השירותים** (70-80%) כי יש עלייה בהכנסה לנפש (במשכורת), בחינוך, במידע ובכמות עובדי מדינה
5. **תמורות תעסוקה בישראל**: בהתחלה החקלאות הייתה הענף המרכזי אבל **החקלאות נחלשה** כי הממשל הפסיק לסייע לחקלאים ובגלל בצורת ומחסור באדמה פוריה. אח"כ הענף המרכזי היה **מחצבים ותעשייה קלה אך גם הם נחלשו** כי הממשל עבר לליברליזם (צמצום התערבות הממשל בכלכלה) גלובלי (הצטרפות לכלכלה העולמית). ולכן הממשל הפסיק לסייע והמפעלים לא הצליחו להתחרות מול ייבוא זול מסין. כיום הרוב עובדים ב**שירותים** ויש **גידול בהיי-טק** תוך התבססות על חברות Start-up שקמות בזכות השקעה מצד קרן הון-סיכון ובמטרה לבצע Exit.
6. **3 סיבות להתחזקות ההיי-טק בישראל**: מעבר מגישה סוציאל-דמוקרטית (הממשל מתערב בכלכלה ומטיל הגבלות על אנשי עסקים) לגישה ליברלית + ישראל נכנסה לגלובליזציה שהתאפשרה בזכות הסכמי אוסלו עם הפלסטינים (התדמית של ישראל השתפרה בעיני העולם ולכן החרם הכלכלי על ישראל הופסק) + כוח אדם איכותי בישראל (מוסדות אקדמאים, עולים משכילים מבריה"מ, תעשייה צבאית, יחידת 8200)
7. עוד שינוי היה: לאחר מלחמת ששת הימים, ישראל העסיקה פלסטינים זולים מהשטחים (יהודה שומרון ועזה) אבל בעקבות האינתיפאדה (מרד פלסטיני), במקום פלסטינים מעסיקים עובדים זרים.
8. **תעסוקה במזה"ת**: כל מה שנכתב על מדינות לא מפותחות: - חקלאות מסורתית שסובלת מאזור מדברי ללא גשם וגם יש המלחת קרקעות (השקיית יתר גורמת לאדמה להפוך למלוחה). החקלאות נמצאת בעמקי הנהרות כמו הנילוס. התעשייה לא מפותחת. יש גידול מסוים בענף בתעשייה ובשירותים. - הסיבות לפיגור הכלכלי: התמקדות בדת ובמסורת ולא בהשכלה (למשל, לא מעודדים נשים ללמוד או לעבוד), כוח עבודה לא מיומן, ריבוי של מלחמות (כמו מלחמת האזרחים בסוריה. מלחמות מבריחות תיירים ומשקיעים), משטר דיקטטורי שלא מאפשר יוזמה פרטית, בריחת מוחות (המשכילים מהגרים לאירופה). - מצד שני, חלק ממדינות המזה"ת מאד עשירות. הכוונה לנסיכויות הנפט במפרץ הפרסי העשירות כמו קטאר, איחוד האמירויות וכווית. הן מרוויחות הון עתק מייצוא נפט וגז. הן גם מנסות לגוון את כלכלתן כדי שלא להיות תלויות רק בנפט. למשל, עידוד של תיירות